Z A P I S N I K
sa 30. sjednice Općinskog vijeća

Općine Podravske Sesvete, održane dana 
1. prosinca 2020. godine

u prostorijama Općine, Ivana Mažuranića 1
         Sjednica je sazvana putem saziva KLASA: 021-05/20-01/05, URBROJ: 2137/24-20-2 od 10. studenoga  2020. godine.
         Sjednica se održava uz poštivanje svih epidemioloških mjera i preporuka propisanih u svrhu sprječavanja prijenosa bolesti COVID -19 (popis sudionika sjednice, mjerenje temperature, dezinfekcija ruku, propisani razmak, nošenje maski)
         Sjednicu je otvorio predsjednik Općinskog vijeća Vlado Halusek u 18.00 sati, pozdravio nazočne i predložio prozivku nazočnih.
            Sjednici su nazočni:                                                    Sjednici nisu nazočni:                                         

a) članovi Općinskog vijeća:

1. Marko Derežić                                                                
2. Vlado Halusek  
3. Silvana Kolar
4. Tomislav Kovačić                                                           
5. Zlatko Miloš 

6. Dražen Nađ
7. Branko Rođak
8. Renata Štefec 
9. Vladimir Tudić 

10. Ivan Šerbeđija
11. Darko Štefanić

b) ostali nazočni:

1. Krunoslav Bratanović, općinski načelnik 

2. Mladen Sitek, zamjenik općinskog načelnika
3. Boris Poljanac, pročelnik Jedinstvenog upravnog odjela

4. Jasminka Miloš, računovodstveni referent, zapisničar

            Nakon prozivke zamjenik predsjednika konstatira da je sjednici nazočno 11  članova Općinskog vijeća od ukupno 11 članova Općinskog vijeća, te sukladno tome ono može pravovaljano odlučivati. 

Prihvaćanje Zapisnika sa 29. sjednice Općinskog vijeća Općine Podravske Sesvete

             S obzirom da nije bilo rasprave predsjednik konstatira da je Zapisnik sa 29. sjednice Općinskog vijeća jednoglasno prihvaćen.
                                                  AKTUALNI SAT     
    S obzirom da nije bilo pitanja niti rasprave Aktualni sat je završen u 18.05 sati.
     Općinski načelnik predlaže dopunu Dnevnog reda s točkama: „Zahtjev za prijenos vlasništva čkbr. 2106 i čkbr. 2288 iz z.k.ul. 255 k.o. Podravske Sesvete u vlasništvo Zdenka Britvića“,  „Odluka o davanju prethodne suglasnosti na Statutarnu Odluku o izmjeni Statuta Javne vatrogasne postrojbe Đurđevac“ i Odluka o određivanju pravnih osoba od interesa za sustav civilne zaštite na Području Općine Podravske Sesvete“.
     Prije glasovanja za prihvaćanje nadopune, vijećnik Dražen Nađ traži da ga se zbog otklanjanja sumnje u pogodovanje, izuzme kod glasovanja za 1. točku nadopune Dnevnog reda.
     Nakon provedenog glasovanja predsjednik vijeća konstatira da sa 1 glasom „ZA“ i 9 glasova „PROTIV“ nije prihvaćen prijedlog točke Dnevnog reda: :„Zahtjev za prijenos vlasništva čkbr. 2106 i čkbr. 2288 iz z.k.ul. 255 k.o. Podravske Sesvete u vlasništvo Zdenka Britvića“.
     Nakon provedenog glasovanja predsjednik vijeća konstatira da je jednoglasno s 11 glasova „ZA“ prihvaćen prijedlog točke Dnevnog reda: „Odluka o davanju prethodne suglasnosti na Statutarnu Odluku o izmjeni Statuta Javne vatrogasne postrojbe Đurđevac“, te ona postaje 8. točka Dnevnog reda.

     Nakon provedenog glasovanja predsjednik vijeća konstatira da je jednoglasno s 11 glasova „ZA“ prihvaćen prijedlog točke Dnevnog reda: „Odluka o određivanju pravnih osoba od interesa za sustav civilne zaštite na Području Općine Podravske Sesvete“., te ona postaje 9. točka Dnevnog reda.

      Vijećnik Branko Rođak predlaže nadopunu Dnevnog reda s točkom „Donošenje Zaključka o dodjeli božićnice mještanima Općine Podravske Sesvete starijima od 65 godina u iznosu od 150,00 kuna i treba se realizirati do 23.12.2020.“
     Nakon provedenog glasovanja predsjednik vijeća konstatira da je jednoglasno s 11 glasova „ZA“ prihvaćen prijedlog točke Dnevnog reda: „Donošenje Zaključka o dodjeli božićnice mještanima Općine Podravske Sesvete starijima od 65 godina u iznosu od 150,00 kuna i treba se realizirati do 23.12.2020.“ te ona postaje 10. točka Dnevnog reda.

    Predsjednik vijeća Vlado Halusek predlaže nadopunu dnevnog reda s točkom: „Odluka o dodjeli jednokratne pomoći Mariji Sabol , J.J.Štrosmajera 37, Podravske Sesvete“.

     Nakon provedenog glasovanja predsjednik vijeća konstatira da je jednoglasno s 11 glasova „ZA“ prihvaćen prijedlog točke Dnevnog reda: „Odluka o dodjeli jednokratne pomoći Mariji Sabol , J.J.Štrosmajera 37, Podravske Sesvete“,  te ona postaje 11. točka Dnevnog reda.

      Nakon provedenog glasovanja za Dnevni red sa prihvaćenim dopunama predsjednik konstatira da je jednoglasno s 11 glasova „ZA“ usvojen prijedlog Dnevnog reda, te on glasi:
                                                 D N E V N I   R E D:     

1. Izmjene i dopune Proračuna Općine Podravske Sesvete za 2020. godinu i projekcija za 2021. i 2022. godinu
2. Program o izmjenama i dopunama Programa građenja komunalne infrastrukture na području Općine Podravske Sesvete u 2020. godini

3. Odluka o cijeni usluga Dječjeg vrtića „Leptirići“ Podravske Sesvete 

4. Odluka o izmjenama i dopunama Odluke o obavljanju dimnjačarskih poslova na području Općine Podravske Sesvete

5. Zaključak o usvajanju Izvješća o korištenju sredstava Proračunske zalihe Proračuna Općine Podravske Sesvete za 2020. godinu za razdoblje od 1. kolovoza do 31. listopada 2020. godine 

6. Izvješća PU Koprivničko-križevačke Postaje granične policije Koprivnica o stanju sigurnosti za listopad 2020. godine

7. Razno  

      8. Odluka o davanju prethodne suglasnosti na Statutarnu Odluku o izmjeni Statuta Javne
           vatrogasne postrojbe Đurđevac

       9. Odluka o određivanju pravnih osoba od interesa za sustav civilne zaštite na Području
           Općine Podravske Sesvete
       10. Donošenje Zaključka o dodjeli božićnice mještanima Općine Podravske Sesvete
           starijima od 65 godina u iznosu od 150,00 kuna i treba se realizirati do 23.12.2020.
       11.Odluka o dodjeli jednokratne pomoći Mariji Sabol , J.J.Štrosmajera 37, Podravske
            Sesvete
Točka 1.
Izmjene i dopune Proračuna Općine Podravske Sesvete za 2020. godinu i projekcija za 2021. i 2022. godinu
***************************************************************************
         Predsjednik vijeća otvara raspravu.
         Zamjenik načelnika obrazlaže potrebu donošenja rebalansa proračuna i navodi da se radi o poziciji projekta „Poučno edukativna staza Z onkraj Drave“ za koju smo dobili odluku o sufinanciranju, kako bi mogli započeti provođenje javne nabave.

         S obzirom da nije bilo rasprave predsjednik vijeća provodi glasovanje, te nakon glasovanja konstatira da sa 4 glasa „ZA“ i 7 glasova „SUZDRŽANI“ nisu donijete Izmjene i dopune Proračuna Općine Podravske Sesvete za 2020. godinu i projekcija za 2021. i 2022. godinu.
                                                                    Točka 2.

Program o izmjenama i dopunama Programa građenja komunalne infrastrukture na području Općine Podravske Sesvete u 2020. godini
*******************************************************************

       Predsjednik vijeća otvara raspravu.

       S obzirom da nije bilo rasprave predsjednik vijeća provodi glasovanje, te nakon glasovanja konstatira da sa 4 glasa „ZA“ i 7 glasova „SUZDRŽANI“ nije donijet Program o izmjenama i dopunama Programa građenja komunalne infrastrukture na području Općine Podravske Sesvete u 2020. godini.
                                                                     Točka 3.
Odluka o cijeni usluga Dječjeg vrtića „Leptirići“ Podravske Sesvete
**************************************************************************
         Predsjednik vijeća otvara raspravu.
       S obzirom da nije bilo rasprave predsjednik vijeća provodi glasovanje, te nakon glasovanja konstatira da je sa 10 glasova „ZA“ i 1 glasom „SUZDRŽANI“  donijeta Odluka o cijeni usluga Dječjeg vrtića „Leptirići“ Podravske Sesvete, i koja je sastavni dio izvornika ovog Zapisnika.
                                                               Točka 4.
Odluka o izmjenama i dopunama Odluke o obavljanju dimnjačarskih poslova na području Općine Podravske Sesvete
**************************************************************************
         Predsjednik vijeća otvara raspravu.
         S obzirom da nije bilo rasprave predsjednik vijeća provodi glasovanje, te nakon glasovanja konstatira da je sa 10 glasova „ZA“ i 1 glasom „SUZDRŽANI“  donijeta Odluka o izmjenama i dopunama Odluke o obavljanju dimnjačarskih poslova na području Općine Podravske Sesvete, i koja je sastavni dio izvornika ovog Zapisnika.
                                                                   Točka 5.

Zaključak o usvajanju Izvješća o korištenju sredstava Proračunske zalihe Proračuna Općine Podravske Sesvete za 2020. godinu za razdoblje od 1. kolovoza do 31. listopada 2020. godine **************************************************************************
       Predsjednik vijeća otvara raspravu. 
       S obzirom da nije bilo rasprave predsjednik vijeća provodi glasovanje, te nakon glasovanja konstatira da je jednoglasno sa 11 glasova „ZA“ prihvaćeno Izvješće o korištenju sredstava Proračunske zalihe Proračuna Općine Podravske Sesvete za 2020. godinu za razdoblje od 1. kolovoza do 31. listopada 2020. godine, koje je s Zaključkom o usvajanju sastavni dio izvornika ovog Zapisnika.
Točka 6.

Izvješća PU Koprivničko-križevačke Postaje granične policije Koprivnica o stanju sigurnosti za listopad 2020. godine
**************************************************************************
      Predsjednik vijeća otvara raspravu, te naglašava zamolbu za pomoć Pogranične postaje policije Koprivnica vezano uz ilegalne prelaske granice i obavljanje poljoprivrednih radova oko granice.
       S obzirom da nije bilo rasprave predsjednik vijeća provodi glasovanje, te nakon glasovanja konstatira da su jednoglasno sa 11 glasova „ZA“ prihvaćena Izvješća PU Koprivničko-križevačke Postaje granične policije Koprivnica o stanju sigurnosti za listopad 2020. godine.
                                                                   Točka 7.

                                                         Razno
**************************************************************************
       Predsjednik vijeća otvara raspravu i navodi problem upotrebe pirotehničkih sredstava, pogotovo vikendom i za vrijeme održavanja nogometnih utakmica. Moli da se na neki način reagira jer ovo je upozorenje zbog zaštite starijih osoba i kućnih ljubimaca.
       Predsjednik vijeća navodi da se donose novi propisi o javnoj rasvjeti i da su sada ekološki prihvatljive žute živine žarulje, te da se općina treba prilagođavati tim novim propisima oko javne rasvjete.
                                                              Točka 8.
Odluka o davanju prethodne suglasnosti na Statutarnu Odluku o izmjeni Statuta Javne

vatrogasne postrojbe Đurđevac
*********************************************************************

         Predsjednik vijeća otvara raspravu, te traži pojašnjenje o čemu se radi jer je u pozivu navedeno da treba pojašnjenje.

          Zamjenik načelnika pojašnjava da je to usklađenje s zakonskom regulativom, mijenja se sjedište i treba suglasnost svih osnivača. 

          Pročelnik čita nomotehničke izmjene i navodi da je pozvan predstavnik JVP ali se nije odazvao.

          Nakon rasprave zaključeno je da ni vijećnici koji su ujedno i članovi Vatrogasne zajednice Općine Podravske Sesvete ne znaju o čemu se radi, te je sa 10 glasova „ZA“ i 1 glasom „SUZDRŽANI“ prihvaćen prijedlog predsjednika vijeća da se ova točka odgodi za iduću sjednicu.
                                                              Točka 9.
Odluka o određivanju pravnih osoba od interesa za sustav civilne zaštite na Području Općine Podravske Sesvete *********************************************************************

       Predsjednik vijeća otvara raspravu. 

       S obzirom da nije bilo rasprave predsjednik vijeća provodi glasovanje, te nakon glasovanja konstatira da je jednoglasno sa 11 glasova „ZA“ donijeta Odluka o određivanju pravnih osoba od interesa za sustav civilne zaštite na Području Općine Podravske Sesvete, koja je ujedno i sastavni dio izvornika ovog Zapisnika.

                                                              Točka 10.
Donošenje Zaključka o dodjeli božićnice mještanima Općine Podravske Sesvete

    starijima od 65 godina u iznosu od 150,00 kuna i treba se realizirati do 23.12.2020.
*********************************************************************

       Predsjednik vijeća otvara raspravu. 

       S obzirom da nije bilo rasprave predsjednik vijeća provodi glasovanje, te nakon glasovanja konstatira da je sa 9 glasova „ZA“ i 2 glasa „SUZDRŽANI“ donijet Zaključak o dodjeli božićnice mještanima Općine Podravske Sesvete starijima od 65 godina u iznosu od 150,00 kuna i treba se realizirati do 23.12.2020., i koji je ujedno i sastavni dio izvornika ovog Zapisnika.

                                                              Točka 11.
Odluka o dodjeli jednokratne pomoći Mariji Sabol ,
J.J.Štrosmajera 37, Podravske  Sesvete

*********************************************************************

         Predsjednik vijeća čita prijedlog odluke, a na pitanje zamjenika načelnika tko je skrbnik Mariji Sabol, predsjednik vijeća odgovara da je to Mladen Tudić. Zamjenik načelnika navodi da odluku treba nadopuniti sa obrazloženjem na koji način da se jednokratna pomoć realizira.
         Predsjednik vijeća prihvaća primjedbe, te povlači prijedlog odluke dok se ne utvrdi način realizacije novčane pomoći.
         S obzirom da više nije bilo pitanja niti rasprave predsjednik Općinskog vijeća završava sjednicu u 18.35 sati.
Zapisničar:                                                                                       Predsjednik:
Jasminka Miloš                                                                        dr.sc.Vlado Halusek, prof.

